На основу чл. 3. ст 1. и чл. 5. ст. 1. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС", број 8/12) и на основу члана 12 Статута Градске општине Савски венац („Службени лист Града Београда" бр. 45/08, 18/10, 35/10, 33/13, 36/13 I 66/16, Комисија за координацију безбедности саобраћаја на путевима Градске општине Савски венац, доноси:

УПУТСТВО

O УСЛОВИМА ЗА ПОДНОШЕЊЕ ПРИЈАВА И КРИТЕРИЈУМИМА ЗА ДОДЕЛУ СРЕДСТАВА ЗА ФИНАНСИРАЊЕ ПРОГРАМА УДРУЖЕЊА КОЈИ СУ УСМЕРЕНИ КА УНАПРЕЋЕЊУ БЕЗБЕДНОСТИ САОБРАЋАЈА НА ПУТЕВИМА НА ПОДРУЧЈУ ГРАДСКЕ ОПШТИНЕ САВСКИ ВЕНАЦ, А У СКЛАДУ СА ЗАКОНОМ O БЕЗБЕДНОСТИ САОБРАЋАЈА И ПРОГРАМОМ ОПШТИНСКОГ ТЕЛА ЗА КООРДИНАЦИЈУ БЕЗБЕДНОСТИ САОБРАЋАЈА НА ПУТЕВИМА ГРАДСКЕ ОПШТИНЕ САВСКИ ВЕНАЦ ЗА 2019. ГОДИНУ

Овим упутством ближе се уређују услови, критеријуми и поступак доделе средстава удружењима са седиштем на територији града Београда, за програме у области унапређења безбедности саобраћаја на путевима на подручју Градске општине Савски венац, који су од јавног интереса и који се финансирају из буџета Градске општине Савски венац - Економска класификација 481991 - Дотације невладиним организацијама, Програмска активност 20021015, Програм 2002 глава, Функционална класификација 912, распоређених Програмом коришћења средстава за финансирање унапређења безбедности саобраћаја на путевима на подручју Градске општине Савски венац за 2019. годину Додела средстава удружењима за програме врши се путем Јавног позива-конкурса.

 1. ЦИЉЕВИ ПОЗИВА

Општи циљ финансирања програма/пројеката удружења из области безбедности саобраћаја је унапређење безбедности саобраћаја на путевима на подручју Градске општине Савски венац.

Посебни циљеви финансирања програма су:

* Унапређење саобраћајног васпитања и образовања на територији ГО Савски венац
* Превентивно-промотивне активности из области бсзбедности у саобраћају натериторији ГО Савски венац

 2. ПРАВО НА ПОДНОШЕЊЕ ПРИЈАВА

Подносиоци пријаве морају да буду удружења регистрована у Агенцији за привредне регистре са седиштем на територији града Београда у сагласности са Законом о удружењима ("Службени гласник РС", број 51/09) и која, сагласно одредбама свог оснивачког акта и статута, остварују циљеве у области саобраћаја, док партнери у пројекту могу бити сва правна лица.

* Подносилац пријаве може поднети највише једну пријаву.

3. ПОТРЕБНА ДОКУМЕНТАЦИЈА ЗА ПОДНОШЕЊЕ ПРИЈАВА:

Подносиоци пријаве достављају следећу документацију:

* пријавни формулар у електронској и штампаној верзији - потписан и оверен печатом удружења са предлогом буџета програма који је саставни део пријавног формулара;
* копија Статута удружења;
* копија Решења о упису удружења у Агенцију за привредне регистре
* потписане и печатиране протоколе о сарадњи са свим партнерима на програму (уколико постоје);
* позитивне референце (уколико их има, на пример: писма препоруке и писма подршке)
* копија завршног рачуна - финансијског извештаја за 2017. годину из Агенције за привредне регистре
* изјава подносиоца пријаве или извод из пословне банке да рачун подносиоца пријаве није у блокади.

Комисија за координацију безбедности саобраћаја на путевима Градске општине Савски венац (у даљем тексту: Комисија) , задржава право да поред наведених затражи и друга документа и доказе битне за одлучивање о поднетој пријави, као и да тражи објашњење и умањења у предложеном буџету по појединим ставкама.

Напомена: Уколико подносилац пријаве не поднесе конкурсом утврђену документацију (осим позитивних референци, потписаних и печатираних протокола о сарадњи са свим партнерима на пројекту које подноси уколико има), пријава ће бити одбачена као непотпуна.

 4. УСЛОВИ ЗА ПОДНОШЕЊЕ ПРИЈАВА

Подносилац пријаве мора да испуњава следеће услове:

* да је директно одговоран за припрему и управљање пројектом, а не да делује као посредник (изјава подносиоца пријаве);
* да су измирени сви доспсли порези, доприноси и друге јавне дажбине у складу са прописима Републике Србије (изјава подносиоца пријаве под пуном моралном, материјалном и кривичном одговорношћу);
* да се против удружења или одговорних лица у удружењу не воде поступци пред надлежним судовима (изјава подносиоца пријаве под пуном моралном, материјалном и кривичном одговорношћу);
* да подносилац пријаве није добио средства од другог донатора у укупном траженом износу (или недостајућа средства) за предлог програма којим конкурише

и да ће Даваоца средстава обавестити о свим додатним финансирањима од стране било ког донатора.

 5. РАСПОДЕЛА ФИНАНСИЈСКИХ СРЕДСТАВА

* Висина обезбеђених финансијских средстава за подршку програма из области безбедности саобраћаја са посебним освртом на унапређење саобраћајног васпитања и образовања деце предшколског и школског узраста на територији Градске општине Савски венац је 2.750.000,00 дин
* Максималан износ за финансирање или суфинансирање програма удружења за наведену област је 2.750.000,00 дин
* Удружење на јавном конкурсу може да конкурише за укупно утврђену вредност пројекта или за недостајући део средстава уз обавезну изјаву да нису добили средства од другог донатора у укупном траженом износу за пројекат или део недостајућих средстава за који конкуришу.
* Средства се могу доделити само за програме чији је циљ некомерцијалан. Средства се не могу користити за стварање профита.
* Динамика плаћања је 100% авансно од укупно одобреног буџета након потписивања Уговора са Даваоцем средстава. Након реализације програма, реализатор је у обавези да достави коначан и детаљан Извештај о рализацији активности, финансијски Извештај о утрошеним целокупним средствима и да оправда сва утрошена средства.

 6. КРИТЕРИЈУМИ ЗА ДОДЕЛУ ФИНАНСИЈСКИХ СРЕДСТАВА

Комисија ће приликом разматрања потпуних и благовремених пријава, за доделу финансијских средстава, посебно вредновати следеће критеријуме за избор програма:

Техничко-финансијска провера

Техничко-финансијска провера представља процену квапитета предлога програма и предлога буџета. Процена ће бити спроведена на следећи начин:

Критеријуми:

-**Финансијски и оперативни критеријум**

* Да ли подносилац пријаве и партнер имају довољно тхничког знања, професионалних капацитета, укључујући стручност и искуства у вођењу пројеката ( укључујући особе, опрему и способност за вођење буџета током реализације пројеката/програма) Максимално 5 бодова

**Релевантност - квалитет понуђеног програма :**

* Колико квалитет пројектне идеје доприноси реализацији предметна конкурса, побољшању квалитета живота грађана и целовитом решавању одређеног питања- **Максимално 10 бодова**
* Колико су јасно дефинисане и стратешки одабране циљне групр, колики је број директних корисника? – **Максимално 5 бодова**
* Да ли су опис проблема, предуслови реализације и релевантни ризици јасно дефинисани – **Максимално 5 бодова**

**-Методологија**

* Да ли су активности које су планиране у пројекту одговарајуће, усклађене са циљевима и очекиваним резултатима? Максимално 5 бодова
* Да ли су планирани резултати реални? Да ли пројекат// програм садржи објективно мерљиве резултате активности?- Максимално 5 бодова
* Да ли су учешће партнера и његово ангажовање у реализацији пројекта/програма добро одмерени? Напомена : уколико немате партнера, оцена ће бити 1 – Максимално 5
* Да ли је план реализације пројекта/ програма добро разрађен и изводљив?- Максимално 5 бодова

- Одрживост пројекта/програма

* Да ли ће активности предвиђене пројектом/ програмом имати конкретан утицај на циљне групе?- Максимално 5 бодова
* Да ли очекивани резултати пројекта/програма одрживи? – Максимално 5 бодова

**-Буџет и рационалност трошкова**

* Да ли је предложени трошак неопходан за реализацију програмских активности? - Максимално 5 бодова
* Да ли средства за суфинансирање обезбеђују партннери или други донатори?- Максимално 5 бодова
* Да ли је однос између процењених трошкова и очекиваних резултата задовољавајући) – Максимално 5 бодова

-За друге области од непосредног интереса грађана

* Развојни локални пројекти/програми тематски намењени циљној групи са подручја ГО Савски венац који примењују принципе родне равноправности у реализацији и учешћу **– Максимално 10 бодова**

Максимални укупни резултат је **80** бодова.

7. ТРОШКОВИ КОЈИ СЕ ФИНАНСИРАЈУ ИЗ ДОБИЈЕНИХ СРЕДСТАВА

* Додељеним средствима могу се финансирати само оправдани трошкови, односно реални трошкови.
* Трошкови се морају евидентирати на рачунима који гласе на корисника средстава и који су предвиђени буџетом пројекта.

Неприхватљиви трошкови предлога пројекта су:

* трошкови активности на припреми предлога пројеката;
* трошкови који се не односе на период имплементације пројекта;
* заостали дугови и камате;
* трошкови набавке опреме која није неопходна за реализацију пројектних активности;
* куповина канцеларијског намештаја;
* трошкови адаптације објеката;
* трошкови такси превоза;
* трошкови који се већ финансирају из других извора;
* плаћање истих лица по различитом основу у оквиру реализације једног пројекта. Једно лице може обављати више различитих функција и активности (нпр. менаџер пројекта и тренер на пројекту), али не може бити плаћено из буџета пројекта по оба основа, већ само по једном.

 8. НАЧИН ДОСТАВЉАЊА ПРИЈАВА

Пријаве се морају предати на пријавном формулару који се заједно са овим Упутством налази на званичном сајту градске општине Савски венац: www.savskivenac.rs

Руком писане пријаве се неће прихватати. У пријави прецизно и сажето објасните начин реализације циљева пројекта, план и динамику активности, као и очекиване краткорочне и дугорочне ефекте на опште и посебне циљеве.

Коверат треба да садржи пријавни формулар у два примерка (1 оригинал и 1 фотокопија) са пратећом документацијом а пријавни формулар треба да буде достављен и у електронској форми (СО).

Пријава са пратећом документацијом се подноси посредством курира или лично (искључиво на писарници Градске општине Савски венац, адреса: Кнеза Милоша 69, 11000 Београд, где ће подносилац пријаве добити доказ о пријему) или препоручено поштом са повратницом.

У оба случаја, у запечаћеној коверти на којој мора да пише:

На предњој страни:

* Градска општина Савски венац
* Комисија за координацију безбедности саобраћаја на путевима ГО Савски венац адреса: Кнеза Милоша 69, 11000 Београд

са назнаком „ За јавни позив - НЕ ОТВАРАТИ"

На задњој страни:

* Назив и адреса подносиоца пријаве

Пријаве послате на други начин (нпр. факсом или е-таПот) или достављене на друге адресе, неће се разматрати.

Свака пријава која доспе након крајњег рока из јавног позива/конкурса, без обзира на начин достављања, неће се разматрати и неотворена коверта биће враћена подносиоцу пријаве.

9. ОДЛУКА О ДОДЕЛИ СРЕДСТАВА

За оцену свих пристиглих предлога пројеката биће задужена Комисија. Комисија ће извршити проверу испуњености услова за учешће на конкурсу, обавиће стручни преглед и вредновати предложене пројекте, у складу са условима и критеријумима конкурса. Ради потпунијег сагледавања квалитета предлога програма, Комисија може тражити појашњења предлога програма и обавити интервју са подносиоцем програма, као и предложити удружењу измену предлога програма и буџета програма.

Комисија ће утврдити предлог ранг листе вредновања програма који ће бити финансирани, у року који не може бити дужи од 60 дана, од дана истека рока за подношење пријава и објавити на интернет страници Општине www.savskivenac.rs . На ранг листу учесници позива имају право да поднесу Комисији приговор у року од осам дана од дана њеног објављивања. Одлуку о приговору у року од 15 дана од његовог пријема.По истеку рока за приговор Комисија ће донети одлуку о избору програма у року од 30 дана од дна истека рока за подношење приговора.

Одлуку о избору програма који ће се финансирати/суфинансирати из буџета Градске општине Савски венац доноси председник/ца Градске општине.

Одлуке со додели средстава се објављују на званичној интернет страници ГО Савски венац.

Одлуку о додели средстава доноси председник/ца Градске општине на основу Одлуке о избору програма и закључује појединачне уговоре о додели средстава са удружењима којима ће се регулисати међусобна права и обавезе.

Крајњи рок за реализацију програма је до 1. јуна 2019. године.

Једном удружењу се може се одобрити реализација једне програмске активности.

Сви кандидати се могу информисати о резултатима јавног позива на званичној интернет презентацији Градске општине Савски венац

10. ОБАВЕЗЕ КОРИСНИКА СРЕДСТАВА

Средства која се одобре за реализацију програма/пројекта јесу наменска средства и могу да се користе искључиво за реализацију конкретног програма /пројекта. Све активности се морају спровести на територији Градске општине Савски венац. Међусобна права и обавезе између даваоца средстава (Градске општине Савски венац) и корисника средстава (подносилац пријаве) биће регулисана уговором. Корисник средстава је дужан да надлежном органу, у сваком моменту, омогући контролу реализације пројекта и увид у сву потребну документацију. Корисник средстава се обавезује да да Даваоцу средстава достави коначан извештај о реализацији активности, најкасније у року од 15 дана од истека рока предвиђеног за реализацију Програма који чини : Детаљан писани извештај о реализацији активности из Програма и детаљан финансијски извештај о утрошеним средствима који обухвата фактуре и изводе из банака за сваку ставку из финансијског плана корисника средстава који је саставни део Програма.

 Председник Комисије

 Зоран Коцић с.р.